TWPC มั่นใจไตรมาส 1 ผลงานโตแกร่ง รุกธุรกิจใหม่ “ไบโอพลาสติก” คาดเริ่มรับรู้รายได้ปลายปี
TWPC มั่นใจไตรมาส 1 ผลงานโตแกร่ง รับปริมาณความต้องการสินค้า-ราคาส่งออกหนุน พร้อมรุกธุรกิจใหม่ "ไบโอพลาสติก" คาดรับรู้รายได้ปลายปี
TWPC มั่นใจไตรมาส 1 ผลงานโตแกร่ง รับปริมาณความต้องการสินค้า-ราคาส่งออกหนุน พร้อมรุกธุรกิจใหม่ "ไบโอพลาสติก" คาดรับรู้รายได้ปลายปี
5 เม.ย. 2564

นางอรอนงค์ วิชชุชาญ ประธานเจ้าหน้าที่ฝ่ายการเงิน พร้อมด้วยนางสาวรตินันทน์ วงศ์วัชรานนท์ ผู้จัดการฝ่ายสื่อสารองค์กรและพัฒนาความยั่งยืน บริษัท ไทยวา จำกัด (มหาชน)  หรือ TWPC ผู้ผลิตและส่งออกผลิตภัณฑ์แป้งมันสำปะหลัง  และผู้นำตลาด โดยเฉพาะผลิตภัณฑ์วุ้นเส้นสด และวุ้นเส้นแห้ง นำเสนอข้อมูลบริษัทต่อนักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุน (Opportunity Day) ผ่านระบบออนไลน์ โดยระบุว่า ภาพรวมผลการดำเนินงานงวดปี 2563 รายได้จากกลุ่มผลิตภัณฑ์อาหารเติบโตได้ดี เนื่องจากเป็นสินค้าจำเป็นต่อการดำรงชีวิตในช่วงสถานการณ์โควิด-19 และตอบโจทย์พฤติกรรมผู้บริโภคที่คำนึงถึงสุขภาพ และความสะดวกสบาย
รวมทั้งปริมาณการส่งออกแป้งมันสำปะหลังฟื้นตัวอย่างชัดเจน โดยเฉพาะในประเทศจีน มีดีมานด์ออเดอร์ทะลัก พร้อมทั้งประเทศอื่นเริ่มฟื้นตัวกลับสู่ภาวะปกติ ทำให้เชื่อมั่นว่าแนวโน้มผลประกอบการไตรมาส 1 จะเติบโตอย่างแข็งแกร่ง ปัจจัยหนุนจากทั้งปริมาณความต้องการสินค้าและราคาส่งออก
พร้อมเดินหน้าธุรกิจใหม่ “ไบโอพลาสติก” ผลิตจากพืชผลทางการเกษตร และสามารถย่อยสลายได้ตามธรรมชาติ 100% ในรูปแบบประเภทสินค้า แพ็คเกจจิ้ง และของใช้ในการเกษตรทั่วไป ซึ่งคาดว่าจะเริ่มรับรู้รายได้ในปลายปีนี้